**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от *Закона за опазване на околната среда* (ЗООС) е открит обществен достъп до проект на комплексно разрешително (КР) на **„ЕЛ БАТ“ АД, гр. Долна баня, общ. Долна баня, площадка гр. Долна баня,** **ЕИК 175407160** за експлоатация на **„Инсталация за производство на олово и оловни сплави**“, изпълняваща дейност, съгласно т. 2.5 а) от Приложение № 4 към ЗООС – „Инсталации за производство на необработени метали, различни от изброените в т. 2.2, 2.3 и 2.4, от руди, обогатени продукти или отпадъци от метали чрез металургични, химични или електролитни процеси“ и т. 2.5 б) от Приложение № 4 към ЗООС - Инсталации за претопяване, включително сплавяване на метали, различни от изброените в т. 2.2, 2.3 и 2.4, включително на възстановени продукти, и експлоатация на леярни, с топилен капацитет над 4 т за денонощие за олово и за кадмий и 20 т за денонощие за всички останали метали, **„Инсталация за предварително третиране на излезли от употреба оловни акумулаторни батерии № 1“ и „Инсталация за предварително третиране на излезли от употреба оловни акумулаторни батерии № 2“**, изпълняващи дейност, съгласно т. 5.1 е) от Приложение № 4 към ЗООС – „Инсталации за обезвреждане или оползотворяване на опасни отпадъци по смисъла на Закона за управление на отпадъците с капацитет над 10 т отпадъци на денонощие, включващо рециклиране/възстановяване на неорганични материали, различни от метали или метални съединения“ и **„Площадка за съхраняване на отпадъци“**, изпълняваща дейност, съгласно т. 5.5 от Приложение № 4 към ЗООС – „Временно съхраняване на опасни отпадъци, които не попадат в приложното поле на т. 5.4, до извършване на някоя от дейностите, изброени в т. 5.1, 5.2, 5.4 и 5.6, с общ капацитет над 50 т, с изключение на временното съхраняване на отпадъците на площадката на образуване до събирането им“.

Проектът на КР е изготвен след проведени консултации с оператора и е съгласуван с РИОСВ - София и БД „Източнобеломорски район“.

В периода **от** **28.03.2023 г. до 04.04.2023 г.**, проектът и резултатите от съгласуването с директорите на РИОСВ - София и БД „Източнобеломорски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС.

Становища в горепосочения срок могат да се подават до изпълняващия правомощията на изпълнителен директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80.